Ioannes Webster
Ioannes Webster (natus anno circiter 1580; mortuus ante annum 1634) fuit scriptor scaenicus Anglicus, alumnus scholae Mercatorum Scissorum et Templi Medii. Coaevus Shakesperii, auctor fuit tragoediarum celeberrimarum duarum nobis servatarum (The White Devil, The Duchess of Malfi) tertiaeque (Guise) hodie perditae. Tragoedias insuper et comoedias cum aliis scriptoribus confecit.